**HATÁSVIZSGÁLATI LAP**

1. **Társadalmi hatások**

A rendeletalkotás következtében jelentős társadalmi hatás nem várható.

1. **Gazdasági, költségvetési hatások**

A rendelet módosítása következtében az önkormányzat helyi adóbevételei várhatóan kismértékben fognak változni.

1. **Környezeti hatások**

A rendeletben foglaltak végrehajtásának környezetre gyakorolt hatása nincs.

1. **Egészségi következmény**

A rendeletben foglaltak végrehajtásának egészségi következményei nincsenek.

1. **Adminisztratív terheket befolyásoló hatások**

A rendeletnek adminisztratív terheket befolyásoló hatása elenyésző.

1. **A jogszabály megalkotásának szükségessége, a jogalkotás elmaradásának várható következményei**

A magasabb szintű jogszabályok és a helyi jogalkotás összhangjának megteremtése az önkormányzat jogszabályi kötelezettsége, annak elmaradása mulasztásos törvénysértést idéz elő.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**ÁLTALÁNOS INDOKOLÁS**

A Kormány a 478/2020. (XI.3.) Korm. rendelet 1. §-ában az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány (a továbbiakban: koronavírus világjárvány) következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

Kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint valamennyi képviselő-testületi feladat- és hatáskört a polgármester gyakorolja, az ott meghatározott korlátra tekintettel.

2020. november 26. napján kihirdetésre került az egyes adótörvények módosításáról szóló 2020. évi CXVIII. törvény. A helyi adókról szóló 1990. évi C. törvényt (a továbbiakban: Htv.) érintő módosítás értelmében az ideiglenes jellegű iparűzési tevékenység utáni adókötelezettség megszűnik. A hatályon kívül helyező rendelkezés 2021. január 1. napján lép hatályba.

A fentiek alapján 2021. január 1. napjától nem állapítható meg ideiglenes jelleggel végzett iparűzési tevékenység után iparűzési adó, ezért indokolt az önkormányzati rendeletet ennek megfelelően módosítani.

**RÉSZLETES INDOKOLÁS**

1. **§-hoz**

Az 1. § szövegcserés módosítást tartalmaz, tekintettel arra, hogy a helyi adókról szóló 1990. év C. törvény (a továbbiakban: Htv.) módosítása már nem tesz különbséget az állandó, illetve ideiglenes jelleggel végzett vállalkozási tevékenység között. 2021. évtől a Htv. már csak „iparűzési tevékenység”-et rögzít. Az ideiglenes jelleggel végzett iparűzési tevékenység utáni helyi iparűzési adó megszűnésére tekintettel szükségtelenné válik az „állandó jelleggel végzett” jelző használata.

1. **§-hoz**

A 2. § hatályon kívül helyező rendelkezést rögzít, tekintettel arra, hogy a Htv. módosítása folytán az ideiglenes iparűzési tevékenység után adókötelezettség megszűnik.

1. **§-hoz**

A 3. § tartalmazza a hatályba léptető rendelkezést.